04/12/2019 | Administración LocalMunicipal
Toques
Aprobación definitiva prezo público utlización carpa municipal

De conformidade co establecido no artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que transcorrido o prazo de trinta días hábiles de información pública do acordo plenario de data 27 de setembro de 2019 de aprobación inicial da modificación da “Ordenanza Fiscal reguladora do prezo público pola utilización da carpa municipal”, sen que durante dito período se presentase reclamación algunha, queda automaticamente elevado a definitivo o citado acordo de modificación da Ordenanza coa redacción que de seguido se transcribe: Constitue o feito impoñible desta Ordenanza o transporte, montaxe e a utilización da carpa municipal do Concello de Toques. O Concello resérvase a facultade de fixar as datas de utilización do servizo, sen obrigación de que coincidan coas solicitadas. O Concello deberá, nestes casos, motivar suficientemente dita variación. Non se establece un prazo máximo de utilización da carpa.” 1. Son suxeitos pasivos obrigados ao pagamento polo transporte, montaxe e utilización da carpa toda persoa física ou xurídica que solicite o seu uso nos modelos establecidos ao efecto.2.- As solicitudes das asociacións legalmente constituídas de carácter veciñal, cultural, deportivas… que sexan do Concello de Toques, así como as comisións de festas do concello de Toques e das empresas e particulares radicadas ou empadronadas en Toques terán preferencia sobre as solicitudes presentadas por persoas, entidades, comisións de festas ou empresas que non estén empadroadas ou radicadas no Concello de Toques.1. A solicitude debe ser realizada cun mínimo de 7 días de antelación ao inicio do uso da carpa municipal 2. As tarefas de montaxe e desmontaxe da carpa correrán por conta do Concello. Unicamente no suposto excepcional de que o Concello non conte con suficiente persoal, o transporte e o montaxe poderá correr a cargo do solicitante, que deberá de contar, en todo caso, coa axuda de catro persoas capacitadas para a realización deste traballo.3. A concesión do uso da carpa realizarase por orde de entrada da solicitude no rexistro do Concello de Toques, coa salvidade da preferencia descrita no artigo 3.1. Para os suxeitos obrigados ao pagamento (artigo 3) establécese dous tipos de cotas tributarias:  150,00 € en concepto de transporte, montaxe e utilización da carpa, no caso de seren persoas físicas ou xurídicas ( particulares, asociacións legalmente constituídas de carácter veciñal, cultural ou deportivas sen ánimo de lucro, comisións de festas, empresas,… ) que pertenzan o Concello de Toques.  300,00 € en concepto de transporte, montaxe e utilización de carpa, no caso de seren persoas físicas ou xurídicas que non estén empadroadas ou radicadas no Concello de Toques. Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. En Toques a 29 de novembro de 2019 O Alcalde Asdo: Miguel Angel Buján Varela